RK1912
RK1912 – rajoninis kelias, jungiantis krašto kelią  140  Kaunas–Zapyškis–Šakiai , sankryžoje ties Rupinais, Griškabūdį ir Kudirkos Naumiestį. Kelio ilgis – 54,84 km. Nors kelias priklauso Kauno rajono numeracijai, tačiau didžioji dalis eina Šakių rajono teritorija. Pagrindinė trasos dalis yra žvyrkelis. Asfaltuoti tik paskiri, didesnio eismo intensyvumo ruožai. Kelias prasideda sankryžoje su krašto keliu  140  Kaunas–Zapyškis–Šakiai , ties Rupinais. Toliau kelias eina kaip žvyrkelis ir tęsiasi 20 km Kazlų Rūdos miškais. Miškuose ties Braziūkų kaimu kerta Šakių rajono ribą. Ties sankryža su  3816  Karčrūdė–Jankai–Baltrušiai  kerta Novos upelį ir eina per bemiškę lygumą, kurioje vystomas žemės ūkis. Nuo Paluobių gyvenvietės iki žiedinės sankryžos, ruožas yra asfaltuotas. Už žiedinės sankryžos su  137  Pilviškiai–Šakiai–Jurbarkas  prasideda Griškabūdžio gyvenvietė. Maršrutas eina A. Skelčio ir Rygiškių gatvėmis. Už miestelio dar kartą kerta Novos upelį ir toliau eina bemiškėmis lygumomis iki pat Kudirkos Naumiesčio. Pakeliui pralenkdamas per Žvirgždaičių ir Trapučių I gyvenvietes. Keliai tarp Griškabūdžio ir Žvirgždaičių ir ties Tarpučių gyvenviete yra asfaltuoti, kituose ruožuose – žvyrkelis. Maršrutas baigiasi Kudirkos Naumiestyje (P. Mašioto gatvė), sankryžoje su krašto keliu  138  Vilkaviškis–Kudirkos Naumiestis–Šakiai  (Šakių g.)